CELEX: 52012PC0329
Language: ro
Date: 2012-06-20
Title: Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)

|
			
		
		
		52012PC0329
		
			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA) /* COM/2012/0329 final - 2012/0159 (COD) */
			
				
		
		
			
			   	EXPUNERE DE MOTIVE
1.           Context 
Consiliul European din
1-2 martie 2012 a aprobat Concluziile Consiliului din
28 februarie 2012 privind extinderea și procesul de stabilizare
și de asociere și a fost de acord să confere Serbiei statutul de
țară candidată. 
Prin urmare, Comisia propune Consiliului
și Parlamentului modificarea Regulamentului (CE) nr. 1085/2006 al
Consiliului din 17 iulie 2006 de instituire a unui instrument de
asistență pentru preaderare (IPA)[1]
în vederea transferării Serbiei de pe lista țărilor
potențial candidate (anexa II) pe lista țărilor candidate (anexa
I).
Dispoziții în vigoare în domeniul
propunerii
Regulamentul (UE) nr. 540/2010 al
Parlamentului European și al Consiliului din 16 iunie 2010[2] și Regulamentul (UE)
nr. 153/2012 a Parlamentului European și a Consiliului din
15 februarie 2012[3],
ambele de modificare a Regulamentului (CE) nr. 1085/2006 din
17 iulie 2006 de instituire a unui instrument de asistență
pentru preaderare (IPA).
2.           Consultarea părților
interesate, obținerea și utilizarea expertizei 
Comisia a efectuat o consultare internă.
Nu a fost necesar să se recurgă la expertiză externă. 
Evaluarea impactului
Nu se aplică.
3.           Elementele juridice ale propunerii
Rezumatul acțiunii propuse: aducerea unei
modificări la Regulamentul (CE) nr. 1085/2006 al Consiliului din
17 iulie 2006 de instituire a unui instrument de asistență
pentru preaderare (IPA).
Serbia va fi transferată de la lista
țărilor potențial candidate (anexa II) pe lista
țărilor candidate (anexa I), ca urmare a deciziei Consiliului
European din 1‑2 martie 2012. 
Temei juridic
Articolul 212 alineatul (2) din Tratatul
privind funcționarea Uniunii Europene. 
Principiul subsidiarității
Nu se aplică.
Principiul
proporționalității
Nu se aplică.
Alegerea instrumentelor
Instrumentul propus: modificarea
regulamentului Consiliului. Alte instrumente nu ar fi adecvate din
următorul motiv: un regulament trebuie modificat printr-un alt regulament.
4.           Implicațiile bugetare
Prezenta măsură nu implică
cheltuieli suplimentare. 
5.           Informații suplimentare
Simplificare
Nu se aplică.
2012/0159 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr.
1085/2006 al Consiliului de instituire a unui instrument de asistență
pentru preaderare (IPA)
PARLAMENTUL
EUROPEAN ȘI CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 212 alineatul (2),
având în vedere propunerea Comisiei Europene[4],
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)       Regulamentul (CE)
nr. 1085/2006 al Consiliului din 17 iulie 2006 de instituire a
unui instrument de asistență pentru preaderare (IPA)[5] oferă asistență
țărilor candidate și potențial candidate în procesul de
aliniere progresivă la standardele și la politicile Uniunii, inclusiv
la acquis, dacă este cazul, în vederea aderării.
(2)       Regulamentul (CE)
nr. 1085/2006 al Consiliului instituie o distincție clară între
țările candidate și cele potențial candidate.
(3)       Consiliul European din
1-2 martie 2012 a aprobat Concluziile Consiliului din
28 februarie 2012 privind extinderea și procesul de stabilizare
și de asociere și a fost de acord să confere Serbiei statutul de
țară candidată.
(4)       Prin urmare, este
necesară modificarea în consecință a Regulamentului (CE)
nr. 1085/2006,
ADOPTĂ PREZENTUL REGULAMENT:
Articolul 1
Regulamentul (CE) nr. 1085/2006 se
modifică după cum urmează:
(1)                   
În anexa I, după mențiunea referitoare la
Muntenegru, se introduce următoarea mențiune: 
„— Serbia”.
(2)                   
În anexa II, mențiunea „— Serbia, inclusiv
Kosovo (1) [(1) În conformitate cu statutul definit prin
Rezoluția 1244 a Consiliului de Securitate al Organizației
Națiunilor Unite]” se înlocuiește cu următorul text: 
„— Kosovo* [* Această desemnare nu aduce
atingere pozițiilor privind statutul și este conformă cu RCSONU
1244 și cu Avizul CIJ privind declarația de independență a
Kosovo”].
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu în toate
elementele sale și se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu,
Președintele                                                  Președintele
[1]               JO L 210, 31.7.2006, p. 82.
[2]               JO L 158, 24.6.2010, p. 7.
[3]               JO L 58, 29.2.2012, p. 1.
[4]               JO C , , p. .
[5]               JO L 210, 31.7.2006, p. 82.